ਸ਼ਾਂਤੀ ਮੰਤਰ
ਸ਼ਾਂਤੀ ਮੰਤਰ ਵੇਦਾਂ ਦੇ ਉਹ ਮੰਤਰ ਹਨ ਜੋ ਸ਼ਾਂਤੀ ਦੀ ਅਰਦਾਸ ਕਰਦੇ ਹਨ। ਆਮ ਤੌਰ ਤੇ ਹਿੰਦੂ ਧਾਰਮਿਕ ਕਾਰਜਾਂ ਦੇ ਸ਼ੁਰੂ ਅਤੇ ਅਖੀਰ ਵਿੱਚ ਇਨ੍ਹਾਂ ਦਾ ਪਾਠ ਕੀਤਾ ਜਾਂਦਾ ਹੈ।ਸ਼ਾਂਤੀ ਮੰਤਰ ਉਪਨਿਸ਼ਦਾਂ ਵਿੱਚ ਮਿਲਦੇ ਹਨ ਜਿਥੇ ਇਹ ਉਪਨਿਸ਼ਦਾਂ ਦੇ ਕੁਝ ਵਿਸ਼ੇ ਸ਼ੁਰੂ ਕਰਨ ਸਮੇਂ ਵਰਤੇ ਗਏ ਹਨ। ਇਹ ਪਾਠਕ ਦੇ ਅੰਦਰ ਉਸਦੇ ਮਨ ਅਤੇ ਬਾਹਰ ਉਸਦੇ ਮਾਹੌਲ ਨੂੰ ਸ਼ਾਂਤ ਕਰਨ ਲਈ ਪ੍ਰਭਾਵੀ ਮੰਨੇ ਜਾਂਦੇ ਹਨ। ਇਹ ਵੀ ਮੰਨਿਆ ਜਾਂਦਾ ਹੈ ਕਿ ਇਨ੍ਹਾਂ ਦਾ ਪਾਠ ਤੋਰੇ ਜਾ ਰਹੇ ਕੰਮ ਦੇ ਅੜਿਕੇ ਦੂਰ ਕਰ ਦਿੰਦਾ ਹੈ। ਸ਼ਾਂਤੀ ਮੰਤਰਾਂ ਦਾ ਅੰਤ ਹਮੇਸ਼ਾ ਦੇ ਤਿੰਨ ਵਾਰ ਸ਼ਾਂਤੀ ਸ਼ਬਦ ਦੇ ਉਚਾਰਨ ਨਾਲ ਹੁੰਦਾ ਹੈ। ਤਿੰਨ ਵਾਰ ਉਚਾਰਨ ਦਾ ਕਾਰਨ ਤਿੰਨ ਖੇਤਰਾਂ (ਬਾਹਰੀ, ਦੈਵੀ ਅਤੇ ਆਤਮਿਕ) ਦੇ ਅੜਿਕੇ ਸ਼ਾਂਤ ਤੇ ਦੂਰ ਕਰਨਾ ਹੈ।